strabo.geographica 17.1.8
ἔστι δὲ χλαμυδοειδὲς τὸ σχῆμα τοῦ ἐδάφους τῆς πόλεως , οὗ τὰ μὲν ἐπὶ μῆκος πλευρά ἐστι τὰ ἀμφίκλυστα ὅσον τριάκοντα σταδίων ἔχοντα διάμετρον , τὰ δὲ ἐπὶ πλάτος οἱ ἰσθμοί , ἑπτὰ ἢ ὀκτὼ σταδίων ἑκάτερος , σφιγγόμενος τῇ μὲν ὑπὸ θαλάττης τῇ δʼ ὑπὸ τῆς λίμνης . ἅπασα μὲν οὖν ὁδοῖς κατατέτμηται ἱππηλάτοις καὶ ἁρματηλάτοις , δυσὶ δὲ πλατυτάταις ἐπὶ πλέον ἢ πλέθρον ἀναπεπταμέναις , αἳ δὴ δίχα καὶ πρὸς ὀρθὰς τέμνουσιν ἀλλήλας . ἔχει δʼ ἡ πόλις τεμένη τε κοινὰ κάλλιστα καὶ τὰ βασίλεια , τέταρτον ἢ καὶ τρίτον τοῦ παντὸς περιβόλου μέρος · τῶν γὰρ βασιλέων ἕκαστος ὥσπερ τοῖς κοινοῖς ἀναθήμασι προσεφιλοκάλει τινὰ κόσμον , οὕτω καὶ οἴκησιν ἰδίᾳ περιεβάλλετο πρὸς ταῖς ὑπαρχούσαις , ὥστε νῦν τὸ τοῦ ποιητοῦ ἐξ ἑτέρων ἕτερʼ ἐστίν · ἅπαντα μέντοι συναφῆ καὶ ἀλλήλοις καὶ τῷ λιμένι καὶ ὅσα ἔξω αὐτοῦ . τῶν δὲ βασιλείων μέρος ἐστὶ καὶ τὸ Μουσεῖον , ἔχον περίπατον καὶ ἐξέδραν καὶ οἶκον μέγαν ἐν ᾧ τὸ συσσίτιον τῶν μετεχόντων τοῦ Μουσείου φιλολόγων ἀνδρῶν . ἔστι δὲ τῇ συνόδῳ ταύτῃ καὶ χρήματα κοινὰ καὶ ἱερεὺς ὁ ἐπὶ τῷ Μουσείῳ τεταγμένος τότε μὲν ὑπὸ τῶν βασιλέων νῦν δʼ ὑπὸ Καίσαρος . μέρος δὲ τῶν βασιλείων ἐστὶ καὶ τὸ καλούμενον Σῆμα , ὃ περίβολος ἦν ἐν ᾧ αἱ τῶν βασιλέων ταφαὶ καὶ ἡ Ἀλεξάνδρου · ἔφθη γὰρ τὸ σῶμα ἀφελόμενος Περδίκκαν ὁ τοῦ Λάγου Πτολεμαῖος κατακομίζοντα ἐκ τῆς Βαβυλῶνος καὶ ἐκτρεπόμενον ταύτῃ κατὰ πλεονεξίαν καὶ ἐξιδιασμὸν τῆς Αἰγύπτου · καὶ δὴ καὶ ἀπώλετο διαφθαρεὶς ὑπὸ τῶν στρατιωτῶν , ἐπελθόντος τοῦ Πτολεμαίου καὶ κατακλείσαντος αὐτὸν ἐν νήσῳ ἐρήμῃ · ἐκεῖνος μὲν οὖν ἀπέθανεν ἐμπεριπαρεὶς ταῖς σαρίσσαις ἐπελθόντων ἐπʼ αὐτὸν τῶν στρατιωτῶν · σὺν αὐτῷ δὲ καὶ οἱ βασιλεῖς Ἀριδαῖός τε καὶ τὰ παιδία τὰ Ἀλεξάνδρου καὶ ἡ γυνὴ Ῥωξάνη ἀπῆραν εἰς Μακεδονίαν · τὸ δὲ σῶμα τοῦ Ἀλεξάνδρου κομίσας ὁ Πτολεμαῖος ἐκήδευσεν ἐν τῇ Ἀλεξανδρείᾳ ὅπου νῦν ἔτι κεῖται , οὐ μὴν ἐν τῇ αὐτῇ πυέλῳ · ὑαλίνη γὰρ αὕτη , ἐκεῖνος δʼ ἐν χρυσῇ κατέθηκεν · ἐσύλησε δʼ αὐτὴν ὁ Κόκκης καὶ Παρείσακτος ἐπικληθεὶς Πτολεμαῖος , ἐκ τῆς Συρίας ἐπελθὼν καὶ ἐκπεσὼν εὐθύς , ὥστʼ ἀνόνητα αὐτῷ τὰ σῦλα γενέσθαι .
Lemmas: εἰμί δέ χλαμυδοειδής ὁ σχῆμα ὁ ἔδαφος ὁ πόλις , ὅς ὁ μέν ἐπί μῆκος πλευρόν εἰμί ὁ ἀμφίκλυστος ὅσος τριάκοντα στάδιον ἔχω διάμετρος , ὁ δέ ἐπί πλάτος ὁ ἰσθμός , ἑπτά ἤ ὀκτώ στάδιον ἑκάτερος , σφίγγω ὁ μέν ὑπό θάλασσα ὁ δέ ὑπό ὁ λίμνη . ἅπας μέν οὖν ὁδός κατατέμνω ἱππήλατος καί ἁρματήλατος , δύο δέ πλατύς ἐπί πολύς ἤ πλέθρον ἀναπετάννυμι , ὅς δή δίχα καί πρός ὀρθός τέμνω ἀλλήλων . ἔχω δέ ὁ πόλις τέμενος τε κοινός καλός καί ὁ βασίλεια , τέταρτος ἤ καί τρίτος ὁ πᾶς περίβολος μέρος · ὁ γάρ βασιλεύς ἕκαστος ὥσπερ ὁ κοινός ἀνάθημα προσφιλοκαλέω τις κόσμος , οὕτως καί οἴκησις ἴδιος περιβάλλω πρός ὁ ὑπάρχω , ὥστε νῦν ὁ ὁ ποιητής ἐκ ἕτερος ἕτερος εἰμί · ἅπας μέντοι συναφής καί ἀλλήλων καί ὁ λιμήν καί ὅσος ἔξω αὐτός . ὁ δέ βασίλειον μέρος εἰμί καί ὁ Μουσεῖον , ἔχω περίπατος καί ἐξέδρα καί οἶκος μέγας ἐν ὅς ὁ συσσίτιον ὁ μετέχω ὁ Μουσεῖον φιλόλογος ἀνήρ . εἰμί δέ ὁ σύνοδος οὗτος καί χρῆμα κοινός καί ἱερεύς ὁ ἐπί ὁ Μουσεῖον τάσσω τότε μέν ὑπό ὁ βασιλεύς νῦν δέ ὑπό Καῖσαρ . μέρος δέ ὁ βασίλειον εἰμί καί ὁ καλέω Σῆμα , ὅς περίβολος εἰμί ἐν ὅς ὁ ὁ βασιλεύς ταφή καί ὁ Ἀλέξανδρος · φθάνω γάρ ὁ σῶμα ἀφαιρέω Περδίκκας ὁ ὁ Λάγος Πτολεμαῖος κατακομίζω ἐκ ὁ Βαβυλών καί ἐκτρέπω οὗτος κατά πλεονεξία καί ἐξιδιασμός ὁ Αἴγυπτος · καί δή καί ἀπόλλυμι διαφθείρω ὑπό ὁ στρατιώτης , ἐπέρχομαι ὁ Πτολεμαῖος καί κατακλείω αὐτός ἐν νῆσος ἐρῆμος · ἐκεῖνος μέν οὖν ἀποθνῄσκω ἐμπεριπείρω ὁ σάρισα ἐπέρχομαι ἐπί αὐτός ὁ στρατιώτης · σύν αὐτός δέ καί ὁ βασιλεύς Ἀριδαῖος τε καί ὁ παιδίον ὁ Ἀλέξανδρος καί ὁ γυνή Ῥωξάνη ἀπαίρω εἰς Μακεδονία · ὁ δέ σῶμα ὁ Ἀλέξανδρος κομίζω ὁ Πτολεμαῖος κηδεύω ἐν ὁ Ἀλεξάνδρεια ὅπου νῦν ἔτι κεῖμαι , οὐ μήν ἐν ὁ αὐτός πυέλος · ὑάλινος γάρ οὗτος , ἐκεῖνος δέ ἐν χρύσεος κατατίθημι · συλάω δέ αὐτός ὁ Κόκκης καί Παρείσακτος ἐπικαλέω Πτολεμαῖος , ἐκ ὁ Συρία ἐπέρχομαι καί ἐκπίπτω εὐθύς , ὥστε ἀνόνητος αὐτός ὁ σῦλα γίγνομαι .